Svjatoslavs Vsevolodovičs
Svjatoslavs Vsevolodovičs (krievu: Святослав Всеволодович; dzimis 1197. gada 27. martā, miris 1252. gada 3. februārī) bija Vsevoloda Lielās Ligzdas dēls, Vladimiras lielkņazs no 1246. līdz 1248. gadam. Dzīves laikā bija kņazs Veļikijnovgorodā, Perejaslavā, Suzdaļā, Vladimirā un Jurjevpoļskā. 1221. (pēc citam ziņām 1222. gadā) vadīja Vladimiras karaspēku, kas kopā ar novgorodiešiem un lietuviešiem iebruka Livonijā, nopostot Cēsu apvidu.